তবে একথা সত্য যে, একজন পুরুষ ভাস্কর্য নয় যে, স্ত্রীর অনৈতিকতা দেখেও ভাস্কর্যসত্তা নিয়ে দাঁড়িয়ে থাকবে বহুকাল। সেই দর্শনেই হাসানের পুরুষসত্তা জেগে ওঠে সৃষ্টিগত ক্রোধমহিমায়। স্ত্রীর অনৈতিকতার জলোচ্ছ্বাসে তার ভালোবাসার মিনার ভেঙে পড়ে। ভালোবাসার সেই ধ্বংসস্তূপে নির্মিত হয় দানবতা আর রক্তপিপাসার নিষ্ঠুর প্রাসাদ। তাই স্ত্রীকে বেড়ানোর কথা বলে নিয়ে যান মৃত্যুকূপে। নিষ্ঠুর, নির্দয়ভাবে হত্যা করেন তাকে। এরপর ভালোবাসার হতাশা আর পরকীয়ার বিরক্তি নিয়ে পুলিশের হাতে নিজেকে ধরা দেন। এভাবেই স্ত্রী ও নিজের জীবনকে মূল্যহীন করে দেয় পরকীয়ার বিষাক্ত জীবন।